|  |  |  |
| --- | --- | --- |
| **Pašnovērtējuma anketa** | | |
|  | |  |
| ***AEO* vadlīnijas** | | |
|  |  | |
| **0.1** | Lūdzu, ņemiet vērā, ka pirms *AEO* pieteikuma iesniegšanas ir ieteicams izlasīt Atzītā uzņēmēja vadlīnijas (TAXUD/B2/047/2011-REV6). Tās ir pieejamas Eiropas Komisijas vietnē *Europa*. | |
|  |  | |
| **0.2** | Kuras nodaļas, ieskaitot vadību, Jūs iesaistījāt sava uzņēmuma *AEO* pieteikuma sagatavošanās procesā?  Vai iesaistījāt procesā muitu vai trešās personas (konsultantus utt.)? | |
| **0.2** |  | |
|  |  | |
| **1.** | **Informācija par uzņēmumu** | |
| **1.1.** | **Vispārīga informācija par uzņēmumu** | |
|  |  | |
| **1.1.1.** | Lūdzu, norādiet pieteikuma iesniedzēja uzņēmuma nosaukumu, adresi, dibināšanas datumu un juridisko formu. Norādiet sava uzņēmuma tīmekļa vietnes URL, ja tāda ir. Ja Jūsu uzņēmums ir daļa no grupas, lūdzu, sniedziet grupas īsu aprakstu un norādiet, vai kāda cita grupas vienība: a) jau ir saņēmusi *AEO* atļauju; vai b) pieteikusies *AEO* statusam un šobrīd valsts muitas dienests veic *AEO* auditu.  Ja iesniedzat pieteikumu, kas attiecas uz pastāvīgām darījumdarbības vietām (*PBE*), lūdzu, norādiet to pilnu nosaukumu, adresi un PVN reģistrācijas numurus.  Ja uzņēmums pastāv mazāk nekā trīs gadus, lūdzu, norādiet, vai tas ir tādēļ, ka ir notikusi kāda iepriekš eksistējošā uzņēmuma iekšēja reorganizācija (piemēram, darījumdarbības vienības apvienošana vai pārdošana). Tādā gadījumā, lūdzu, norādiet papildu informāciju par reorganizāciju. | |
| **1.1.1.** |  | |
|  |  | |
| **1.1.2.** | Lūdzu, norādiet šādu informāciju (ja tā atbilst Jūsu uzņēmuma juridiskajai formai):  a) detalizēta informācija par īpašniekiem vai galvenajiem kapitāla daļu turētājiem, ieskaitot turēto kapitāla daļu procentuālo apmēru; b) detalizēta informācija par valdes locekļiem un/vai vadītājiem;  c) detalizēta informācija par konsultatīvo padomi, ja tāda ir, un par direktoru padomi; d) detalizēta informācija par personu, kas ir atbildīga par Jūsu uzņēmumu, vai kura veic Jūsu uzņēmuma vadības kontroli. Jānorāda pilns vārds, uzvārds un adrese, dzimšanas datums un valsts piešķirtais identifikācijas numurs (piemēram, personas kods, valsts piešķirtās ID kartes vai apdrošināšanas numurs). | |
| **1.1.2.** |  | |
|  |  | |
| **1.1.3.** | Lūdzu, norādiet detalizētu informāciju par personu, kura ir atbildīga par Jūsu uzņēmuma muitas jautājumiem. Jānorāda pilns vārds, uzvārds un adrese, dzimšanas datums un valsts piešķirtais identifikācijas numurs (piemēram, personas kods, valsts piešķirtās ID kartes vai apdrošināšanas numurs). | |
| **1.1.3.** |  | |
|  |  | |
| **1.1.4.** | Lūdzu, īsi aprakstiet savu komercdarbību un norādiet savu funkciju starptautiskajā piegādes ķēdē (preču ražotājs, importētājs, eksportētājs, muitas brokeris, pārvadātājs, kravas ekspeditors, konsolidētājs, termināļa operators, noliktavas turētājs utt.). Ja Jums ir vairāk nekā viena funkcija, norādiet visas. | |
| **1.1.4.** |  | |
|  |  | |
| **1.1.5.** | Lūdzu, norādiet vietas, kas tiek izmantotas muitas darbībās, norādiet adreses, kontaktpersonu vārdu, uzvārdu, tālruņa numuru un e-pasta adresi, un sniedziet īsu aprakstu par īstenoto darījumdarbību turpmāk norādītajās vietās (ieskaitot citu dalībvalsti un trešās valstis):  a) Jūsu uzņēmuma, kā juridiskas personas, individuālas atrašanās vietas (lūdzu, norādiet aptuvenu darbinieku skaitu katrā nodaļā),  b) vietas, kur trešā persona īsteno ārpakalpojumus Jūsu uzņēmuma vajadzībām. | |
| **1.1.5.** |  | |
|  |  | |
| **1.1.6.** | Vai Jūs veicat pirkšanas/pārdošanas darījumus ar saistītajiem uzņēmumiem? Jā/nē | |
| **1.1.6.** |  | |
|  |  | |
| **1.1.7.** | Aprakstiet sava uzņēmuma iekšējo organizatorisko struktūru un katras nodaļas uzdevumus/pienākumus. | |
| **1.1.7.** |  | |
|  |  | |
| **1.1.8.** | Lūdzu, norādiet uzņēmuma augstākā līmeņa vadītāju vārdus, uzvārdus (direktori, nodaļu vadītāji, galvenais grāmatvedis, muitas nodaļas vadītājs utt.), īsi aprakstiet to aizvietošanas noteikumus. | |
| **1.1.8.** |  | |
|  |  | |
| **1.1.9.** | Cik daudz darbinieku ir nodarbīnāti Jūsu uzņēmumā?  Lūdzu, norādiet vienu no izvēlēm   * Mikrouzņēmums * Mazs uzņēmums * Vidējs uzņēmums * Liels uzņēmums | |
| **1.1.9.** |  | |
|  |  | |
| **1.1.10.** | 1. Ja piekrītat *AEO* atļaujā iekļautās informācijas publicēšanai atzīto uzņēmēju sarakstā *TAXUD* tīmekļa vietnē, lūdzu, sniedziet savu piekrišanu [šīs Pašnovērtējuma anketas 1. pielikumā](#ANNEX_1_SAQ) 2. Ja piekrītat *AEO* atļaujā iekļautās informācijas apmaiņai, lai nodrošinātu starptautisko vienošanās ar trešām valstīm par atzīto uzņēmēju savstarpējo atzīšanu un ar drošību saistīto pasākumu īstenošanu, lūdzu, aizpildiet [šīs Pašnovērtējuma anketas 1. pielikumu](#ANNEX_1_SAQ). | |
| **1.1.10.** | AEO Pašnovērtējuma anketas 1.1.10.apakšpunktā minēto 1.pielikumu (par piekrišanu/nepiekrišanu datu publicēšanai) atsevišķi nav jāaizpilda un nav jāiesniedz.  **a)**  AEO Pašnovērtējuma anketas 1.1.10.apakšpunkta a) daļā minēto piekrišanu/nepiekrišanu uzņēmējs (pieteikuma iesniedzējs) sniedz **Atzītā uzņēmēja sistēmā (eAEO - *EU Trader portal*)** – datu elements (8/12) “**21.Piekrišana ziņu publicēšanai atļaujas turētāju sarakstā**”.  **b)**  AEO Pašnovērtējuma anketas 1.1.10.apakšpunkta b) daļā minēto piekrišanu/nepiekrišanu uzņēmējs (pieteikuma iesniedzējs) sniedz **Atzītā uzņēmēja sistēmā (eAEO - *EU Trader portal*)** – datu elements (IV/7) “**16.Piekrišana informācijas apmaiņai AEO atļaujā, lai nodrošinātu tādu sistēmu pienācīgu darbību, kas paredzētas starptautiskajos nolīgumos/režīmos ar trešajām valstīm saistībā ar atzītā uzņēmēja statusa savstarpēju atzīšanu un ar drošību saistītajiem pasākumiem**”. | |
|  |  | |
|  |  | |
| **1.2.** | **Darījumdarbības apjoms** | |
|  | |
|  |  | |
| **1.2.1.** | a) Norādiet gada apgrozījuma skaitli no pēdējiem trīs pabeigtajiem gada pārskatiem. Ja darījumdarbība ir jauna, norādiet N/A. b) Norādiet gada neto peļņas vai zaudējumu skaitli no pēdējiem trīs pabeigtajiem gada pārskatiem. Ja darījumdarbība ir jauna, norādiet N/A. | |
| **1.2.1.** |  | |
|  |  | |
| **1.2.2.** | Ja izmantojat noliktavu telpas, kuras Jums nepieder, lūdzu, norādiet no kā Jūs īrējat/nomājat šīs noliktavu telpas. | |
| **1.2.2.** |  | |
|  |  | |
| **1.2.3.** | Katram no turpmāk minētajiem norādiet aptuveno skaitli un katrā no pēdējiem trīs gadiem noformēto deklarāciju vērtību. Ja darījumdarbība ir jauna, norādiet N/A. • Imports  • Eksports/Reeksports  • Īpašās procedūras | |
| **1.2.3.** |  | |
|  |  | |
| **1.2.4.** | Lūdzu, norādiet aptuveno summu, kāda katrā pozīcijā ir samaksāta katrā no pēdējiem trīs gadiem.  • Muitas nodoklis • Akcīzes nodoklis • Importa PVN  Ja esat jauns uzņēmums, kas darbojas mazāk nekā trīs gadus, norādiet informāciju par laikposmu, kurā darbojaties. Ja esat pavisam jauns uzņēmums, norādiet N/A. | |
| **1.2.4.** |  | |
|  |  | |
| **1.2.5.** | a) Vai pastāv iespēja, ka nākamo divu gadu laikā Jūsu uzņēmumā notiks kādas strukturālas izmaiņas? Ja, jā, lūdzu, īsi aprakstiet izmaiņas.  b) Vai pastāv iespēja, ka nākamo divu gadu laikā piegādes ķēdē, kurā Jūsu uzņēmums šobrīd ir iesaistīts, varētu notikt lielas pārmaiņas? Ja, jā, lūdzu, īsi aprakstiet izmaiņas. | |
| **1.2.5.** |  | |
|  |  | |
| **1.3.** | **Informācija un statistika saistībā ar muitas jautājumiem** | |
|  | |
|  |  | |
| **1.3.1.** | a) Vai ar muitu saistītās formalitātes kārtojat savā vārdā un, izmantojot savu kontu?  b) Vai, kārtojot ar muitu saistītās formalitātes, Jūs kāds pārstāv? Ja tā ir, tad kas un kādā veidā (tieši vai netieši)? Lūdzu, norādiet pārstāvja vārdu, uzvārdu (nosaukumu), adresi un *EORI* numuru.  c) Vai Jūs, kārtojot ar muitu saistītās formalitātes, pārstāvat citas personas? Ja, jā, tad ko un kā (tieši vai netieši)? (Nosauciet nozīmīgākos klientus) | |
| **1.3.1.** |  | |
|  |  | |
| **1.3.2.** | a) Kā un kurš lemj par preču tarifa klasifikāciju?  b) Kādus kvalitātes nodrošināšanas pasākumus Jūs īstenojat, lai tarifa klasifikācija būtu pareiza (piemēram, pārbaudes, ticamības pārbaudes, iekšējās darba instrukcijas, regulāras mācības)?  c) Vai Jūs veicat pierakstus par šiem kvalitātes nodrošināšanas pasākumiem? d) Vai jūs regulāri uzraugāt savu kvalitātes nodrošināšanas pasākumu efektivitāti?  e) Kādus resursus jūs izmantojat tarifa klasifikācijai (piemēram, pastāvīgās informācijas par precēm datubāze)? | |
| **1.3.2.** |  | |
|  |  | |
| **1.3.3.** | a) Kā un kurš nosaka muitas vērtību?  b) Kādus kvalitātes nodrošināšanas pasākumus jūs īstenojat, lai muitas vērtība būtu noteikta pareizi (piemēram, pārbaudes, ticamības pārbaudes, iekšējās darba instrukcijas, regulāras mācības, citi līdzekļi)?  c) Vai regulāri uzraugāt savu kvalitātes nodrošināšanas pasākumu efektivitāti?  d) Vai Jūs veicat pierakstus par šiem kvalitātes nodrošināšanas pasākumiem? | |
| **1.3.3.** |  | |
|  |  | |
| **1.3.4.** | a) Sniedziet pārskatu par importēto preču preferenciālu vai nepreferenciālu izcelsmi.  b) Kādas iekšējās darbības esat īstenojuši, lai pārliecinātos, vai importēto preču izcelsmes valsts ir deklarēta pareizi?  c) Aprakstiet savu pieeju, izsniedzot preferenču apliecinājumu un izcelsmes sertifikātus eksportam. | |
| **1.3.4.** |  | |
|  |  | |
| **1.3.5.** | Vai veicat darījumus ar precēm, uz kurām attiecas antidempinga maksājumi vai kompensācijas maksājumi?   Ja, jā, norādiet papildu informāciju par ražotāju(-iem) vai valstīm ārpus ES, uz kuru precēm attiecas iepriekš minētie maksājumi. | |
| **1.3.5.** |  | |
|  |  | |
| **2.** | **Atbilstības pamatojums** | |
| ***(SMK 39. panta a) punkts; SMK ĪA 24. pants;*** [***AEO Vadlīniju 2. daļa, I iedaļa***](#PART2_Section_I)***)*** | |
|  | |
|  |  | |
| **2.1.** | Vai pēdējo gadu laikā Jūsu uzņēmums, muitas un/vai nodokļu dienesti ir atklājuši kādus ar muitas un nodokļu noteikumiem saistītus pārkāpumus?  Ja tā ir, īsi aprakstiet pārkāpumus.  a) Kā jūs par šiem pārkāpumiem ziņojāt vietējām valsts iestādēm?  b) Kādi kvalitātes nodrošināšanas pasākumi tika ieviesti, lai novērstu šādus pārkāpumus nākotnē?  c) Vai Jūs dokumentējat šos kvalitātes nodrošināšanas pasākumus?  Vai Jūsu uzņēmums ir ticis sodīts par nopietniem krimināltiesību aktu pārkāpumiem saistībā ar saimniecisko darbību?  Ja, jā, aprakstiet pārkāpumu un, kad tas ticis izdarīts. Tāpat arī norādiet tiesas piespriesto sodu. | |
| **2.1.** |  | |
|  |  | |
| **2.2.** | a) Vai plānojat pieteikties vai jau pieteicāties kādām citām muitas atļaujām? Jā/Nē  Ja, jā, sniedziet papildu informāciju.  b) Vai kādi pieteikumi atļaujām/sertifikātiem ir tikuši noraidīti, vai esošās atļaujas ir tikušas apturētas vai atsauktas tādēļ, ka pēdējo trīs gadu laikā ir pārkāpti muitas noteikumi? Jā/Nē  Ja, jā, cik reizes un kādu iemeslu dēļ? | |
| **2.2.** |  | |
|  |  | |
| **3.** | **Gramatvedības un loģistikas sistēma** | |
| ***(SMK 39. panta b) punkts; SMK ĪA 25. pants;*** [***AEO Vadlīniju 2. daļa, II iedaļa***](#PART2_Section_II)***)*** | |
| **3.1.** | **Audita izsekojamība** | |
|  | |
|  |  | |
| **3.1.1.** | Vai Jūsu grāmatvedības sistēma nodrošina pilnīgu Jūsu muitas aktivitāšu vai ar nodokļiem saistītās preču pārvietošanas, vai grāmatvedības ierakstu audita izsekojamību? Ja, jā, lūdzu, aprakstiet šīs audita izsekojamības būtiskākās iezīmes. | |
| **3.1.1.** |  | |
|  |  | |
| **3.2.** | **Grāmatvedības un loģistikas sistēma** | |
|  | |
|  |  | |
| **3.2.1.** | Kādu datorsistēmu (aparatūru/programmatūru) Jūs izmantojat savai darījumdarbībai kopumā un tieši muitas jautājumiem? Vai šīs abas sistēmas ir savstarpēji sasaistītas?  Norādiet turpmāk minēto informāciju:  -                izstrādes, testēšanas un darbības funkciju nodalīšana;  -                funkciju nodalīšana starp lietotājiem;  -                piekļuves kontroles (kas kuram); -                izsekojamība starp darījumdarbības sistēmu un deklarēšanas sistēmu. | |
| **3.2.1.** |  | |
|  |  | |
| **3.2.2.** | Vai Jūsu loģistikas sistēma spēj nošķirt Savienības un ārpus Savienības preces un norādīt to atrašanās vietu? Jā/Nē Ja, jā, norādiet sīkāk. Ja Jums nav saistības ar ārpus Savienības precēm, lūdzu, norādiet N/A. | |
| **3.2.2.** |  | |
|  |  | |
| **3.2.3.** | a) Kurā vietā notiek Jūsu datorizētās darbības? b) Vai datora lietotnes tiek nodrošinātas, kā ārpakalpojums? Ja, jā, norādiet papildu informāciju (nosaukums, adrese, PVN numurs) par uzņēmumu vai uzņēmumiem, kas lietotnes nodrošina, kā ārpakalpojumu, un kā Jūs nodrošināt piekļuves kontroli lietotnēm, kuras nodrošina, kā ārpakalpojumu? | |
| **3.2.3.** |  | |
|  |  | |
| **3.3.** | **Iekšējās kontroles sistēma** | |
|  | |
|  |  | |
| **3.3.1.** | Vai Jūsu uzņēmumam ir iekšējās vadlīnijas par grāmatvedības, iepirkumu nodaļas, pārdošanas nodaļas, muitas nodaļas, ražošanas, materiālu un preču pārvaldības un loģistikas iekšējo kontroles sistēmu? Jā/Nē   Ja, jā, lūdzu, īsi aprakstiet tās un to, kā tās tiek atjauninātas.  Piemēram, tādas darbības, kā darba apraksts, darbinieku mācības, norādījumi par kļūdu pārbaudi un rediģēšanas mehānismiem. | |
| **3.3.1.** |  | |
|  |  | |
| **3.3.2.** | Vai Jūsu iekšējās kontroles procesiem tiek veiktas kādi iekšējie/ārējie auditi? Jā/Nē  Vai tostarp ir arī Jūsu muitošanas rutīnas darbību audits? Jā/Nē  Ja, jā, lūdzu, iesniedziet sava jaunākā audita ziņojuma kopiju. | |
| **3.3.2.** |  | |
|  |  | |
| **3.3.3.** | Īsi aprakstiet procedūru, kā tiek pārbaudītas Jūsu datora datnes (pastāvīgie dati vai pamatdatnes)? Kā šis procedūras, pēc Jūsu ieskatiem, novērš šādus riskus:   a) nepareiza un/vai nepilnīga darījumu reģistrēšana uzskaites sistēmā;  b) nepareizu pastāvīgo datu vai novecojušu datu, piemēram, preču numuru un tarifu kodu izmantošana;  c) neatbilstoša uzņēmuma procedūru kontrole pieteikuma iesniedzēja darījumdarbības ietvaros. | |
| **3.3.3.** |  | |
|  |  | |
| **3.4.** | **Preču plūsma** | |
|  | |
|  |  | |
| **3.4.1.** | Īsi aprakstiet preču plūsmas reģistrācijas procedūru (fizisko un ierakstus), sākot no to ievešanas, uzglabāšanas, līdz pat ražošanai un nosūtīšanai. Kurš veic uzskaiti un kur tā tiek glabāta? | |
| **3.4.1.** |  | |
|  |  | |
| **3.4.2.** | Īsi aprakstiet procedūras, kas tiek īstenotas, lai pārbaudītu krājumu daudzumu, ieskaitot šo pārbaužu biežumu un to, kā tiek novērsti trūkumi (piemēram, krājumu uzskaite un inventarizācija)? | |
| **3.4.2.** |  | |
|  |  | |
| **3.5.** | **Muitošanas rutīnas darbības** | |
|  | |
|  |  | |
| **3.5.1.** | Vai esat dokumentējuši muitas deklarāciju, tostarp to, kuras Jūsu vārdā ir iesniedzis muitas aģents vai pārvadātājs, pareizības pārbaudes procedūras? Jā/Nē   Ja, jā, lūdzu, īsi aprakstiet procedūras.  Ja, nē, vai Jūs pārbaudāt muitas deklarāciju pareizību? Jā/Nē Ja, jā, kādā veidā? | |
| **3.5.1.** |  | |
|  |  | |
| **3.5.2.** | a) Vai Jūsu uzņēmumā ir izstrādāti norādījumi vai vadlīnijas saistībā ar ziņošanu kompetentajām iestādēm par pārkāpumiem (piemēram, aizdomas par zādzību, laupīšanu vai kontrabandu saistībā ar precēm, kas saistītas ar muitu)?  Vai šie norādījumi tiek dokumentēti (piemēram, darba norādījumi, rokasgrāmatas, citi norādījumu dokumenti)?  b) Vai pēdējā gada laikā esat konstatējuši kādu pārkāpumu (vai iespējamu pārkāpumu) un paziņojuši par to kompetentajām iestādēm? Jā /Nē | |
| **3.5.2.** |  | |
|  |  | |
| **3.5.3.** | Vai Jūs tirgojat preces, uz kurām attiecas tirdzniecības licences, piemēram, tekstilizstrādājumus, lauksaimniecības preces? Jā/Nē   Ja, jā, lūdzu, īsi aprakstiet procedūras, kuras izmantojat, administrējot ar šādu preču importu un/vai eksportu saistītās licences. | |
| **3.5.3.** |  | |
|  |  | |
| **3.5.4.** | a) Vai Jums ir darījumi ar precēm, uz kurām attiecas importa un eksporta licences, kas saistītas ar aizliegumiem un ierobežojumiem?  b) Vai Jums ir darījumi ar precēm, uz kurām attiecas importa un eksporta licences?  c) Ja “jā”, lūdzu, norādiet, kāda veida preces, un, vai Jums ir ieviestas procedūras saistībā ar šīm licencēm. | |
| **3.5.4.** |  | |
|  |  | |
| **3.5.5.** | Vai Jums ir darījumi ar precēm, uz kurām attiecas preču divējāda lietojuma regulējums (Padomes Regula (EK) Nr. 428/2009)? Jā/Nē Ja, jā, vai īstenojat Iekšējās atbilstības programmu (*Internal Compliance Programme (ICP)*)? Jā/Nē  Ja, jā, lūdzu, īsi aprakstiet tās un to, kā tās tiek atjauninātas. | |
| **3.5.5.** |  | |
| **3.6.** | **Dublēšanas, atgūšanas, atkāpšanās un arhivēšanas procedūras** | |
|  | |
|  |  | |
| **3.6.1.** | Īsi aprakstiet savas darījumdarbības reģistru datu dublēšanas, atgūšanas, atkāpšanās, arhivēšanas un izgūšanas procedūras | |
| **3.6.1.** |  | |
|  |  | |
| **3.6.2.** | Cik ilgi dati tiek saglabāti ražošanas sistēmā un cik ilgi šie dati tiek arhivēti? | |
| **3.6.2.** |  | |
|  |  | |
| **3.6.3.** | Vai uzņēmumam ir ārkārtas rīcības plāns sistēmas darbības pārtraukuma/traucējumu gadījumā? Jā/Nē | |
| **3.6.3.** |  | |
|  |  | |
| **3.7.** | **Datorsistēmu aizsardzība** | |
|  | |
|  |  | |
| **3.7.1.** | a) Īsi aprakstiet darbības, ko esat veikuši, lai aizsargātu savu datorsistēmu no nesankcionētas ielaušanās (piemēram, ugunsmūris, pretvīrusu programma, aizsardzība ar paroli).  b) Vai ir veikta kāda ielaušanās pārbaude, un, ja tā ir, kādi bija rezultāti, un, vai ir bijuši nepieciešami un ir tikuši īstenoti kādi koriģējoši pasākumi?  c) Vai pēdējā gada laikā ir notikuši kādi drošības incidenti saistībā ar IT? | |
| **3.7.1.** |  | |
|  |  | |
| **3.7.2.** | a) Īsi aprakstiet, kā tiek izsniegtas tiesības piekļūt datorsistēmām?  b) Kas ir atbildīgs par datorsistēmas darbību un tās aizsardzību?  c) Vai Jums ir vadlīnijas vai iekšējās instrukcijas Jūsu personālam saistībā ar IT drošību?  d) Kā Jūs uzraugāt, vai Jūsu uzņēmumā tiek ievēroti IT drošības pasākumi? | |
| **3.7.2.** |  | |
|  |  | |
| **3.7.3.** | a) Lūdzu, sniedziet papildu informāciju par to, kur atrodas Jūsu galvenais serveris?  b) Aprakstiet, kā tiek aizsargāts Jūsu galvenais serveris. | |
| **3.7.3.** |  | |
|  |  | |
| **3.8.** | **Dokumentācijas drošība** | |
|  | |
|  |  | |
| **3.8.1.** | Īsi aprakstiet darbības, kuras esat veicis, lai informāciju/dokumentus aizsargātu (piemēram, ierobežotas piekļuves tiesības, elektroniskas kopijas izveidošana) no nesankcionētas piekļuves, ļaunprātīgas izmantošanas, tīšas iznīcināšanas un nozaudēšanas? | |
| **3.8.1.** |  | |
|  |  | |
| **3.8.2.** | Vai pēdējā gada laikā ir bijuši nesankcionētas piekļuves mēģinājumi dokumentiem, un, ja tā ir, kādi pasākumi ir īstenoti, lai novērstu to atkārtošanos? | |
| **3.8.2.** |  | |
|  |  | |
| **3.8.3.** | Lūdzu, īsi atbildiet uz šādiem jautājumiem:  a) Kurām darbinieku kategorijām ir piekļuve detalizētai informācijai par materiālu un preču plūsmu?  b) Kurām darbinieku kategorijām ir atļauts šādus datus mainīt?  Vai izmaiņas tiek vispusīgi dokumentētas? | |
| **3.8.3.** |  | |
|  |  | |
| **3.8.4.** | Īsi aprakstiet, kādas drošības un drošuma prasības Jūs pieprasāt no saviem tirdzniecības partneriem un citām kontaktpersonām, lai izvairītos no informācijas ļaunprātīgas izmantošanas (piemēram, piegādes ķēdes apdraudējums, veicot informācijas par nosūtīšanu neatļautu nodošanu). | |
| **3.8.4.** |  | |
|  |  | |
| **4.** | **Finansiālā maksātspēja** | |
| ***(SMK 39. panta c) punkts; SMK ĪA 26. pants;*** [***AEO Vadlīniju 2. daļa, III iedaļa***](#PART2_Section_III)***)*** | |
|  |  | |
| **4.1.** | Vai pēdējo trīs gadu laikā attiecībā uz Jūsu uzņēmuma aktīviem ir uzsākti kādi bankrota vai maksātnespējas procesi? Jā/Nē Ja, jā, sniedziet papildu informāciju. | |
| **4.1.** |  | |
|  |  | |
| **4.2.** | Vai Jūsu uzņēmumam pastāvīgi ir labs finansiālais stāvoklis saskaņā ar SMK ĪA 26. pantu, pietiekams, lai pēdējo trīs gadu laikā pildītu savas finanšu saistības? Ja, jā, lūdzu, sniedziet pierādījumus, piemēram, auditoru vēstuli vai audita ziņojumu, Jūsu faktisko kontu pārskatu kopiju (ieskaitot pārvaldības kontu pārskatus) – ja Jūsu kontu pārskatiem nav veikts audits – pierādījumus no Jūsu bankas vai finanšu iestādes. Ja, nē, lūdzu, sniedziet papildu informāciju. | |
| **4.2.** |  | |
|  |  | |
| **4.3.** | Ja esat jauns uzņēmums, nodrošiniet visus reģistrus un informāciju saistībā ar finanšu statusu, piemēram, par pēdējo naudas plūsmu, bilanci un ieņēmumu un zaudējumu prognozes, ko apstiprinājuši direktori/partneri/vienīgais īpašnieks. | |
| **4.3.** |  | |
|  |  | |
| **4.4.** | Vai Jums ir zināms kaut kas, kas paredzamā nākotnē varētu ietekmēt Jūsu finansiālo maksātspēju? Jā/Nē Ja, jā, norādīt sīkāk. | |
| **4.4.** |  | |
|  |  | |
| **5.** | **Praktiski kompetences vai profesionālās kvalifikācijas standarti** | |
| ***(SMK 39. panta d) punkts; SMK ĪA 27. pants;*** [***AEO Vadlīniju 2. daļa, IV iedaļa***](#PART2_SectionIV)***)*** | |
| **5.1.** | **Praktiski kompetences standarti** | |
|  | |
|  |  | |
| **5.1.1.** | Vai Jums vai personai, kas atbildīga par Jūsu muitas jautājumiem, ir vismaz trīs gadu praktiskā pieredze saistībā ar muitas jautājumiem? Jā/Nē Ja, jā, lūdzu, iesniedziet pierādījumus, kas apliecina šo pieredzi. | |
| **5.1.1.** |  | |
|  |  | |
| **5.1.2.** | Vai Jūs vai persona, kas atbildīga par Jūsu muitas jautājumiem, atbilst kvalitātes standartiem saistībā ar muitas jautājumiem, kurus pieņēmusi Eiropas Standartizācijas iestāde, ja ir pieejami? Jā/Nē Ja, jā, lūdzu, sniedziet papildu informāciju par šo kvalitātes standartu. | |
| **5.1.2.** |  | |
| **5.2.** | **Profesionālā kvalifikācija** | |
| **5.2.1.** | Vai Jūs vai persona, kas atbildīga par Jūsu muitas jautājumiem, ir sekmīgi izgājusi mācības saistībā ar tiesību aktiem muitas jomā atbilstoši apjomam, kādā esat iesaistīts muitošanas darbībās, ko ir nodrošinājis kāds no turpmāk minētajiem: i) dalībvalsts muitas dienests; ii) izglītības iestāde, kuru muitas dienesti vai dalībvalsts iestāde, kas atbildīga par profesionālo apmācību, ir pilnvarojusi nodrošināt šādu kvalifikāciju;  iii) profesionālā vai tirdzniecības iestāde, kuru dalībvalsts muitas dienesti ir pilnvarojuši vai, kura Savienībā ir akreditēta sniegt šādu kvalifikāciju?  Jā/Nē Ja, jā, lūdzu, sniedziet papildu informāciju par mācībām, kuru sekmīgi esat apmeklējis Jūs vai persona, kas atbildīga par Jūsu muitas jautājumiem. | |
| **5.2.1.** |  | |
|  |  | |
|  |  | |
|  |  | |
| **6.** | **Atbilstība drošības un drošuma standartiem** | |
| ***(SMK 39. panta e) punkts; SMK ĪA 28. pants;*** [***AEO Vadlīniju 2. daļa, V iedaļa***](#PART2_Section_V)***)*** | |
| **6.1.** | **Vispārīga informācija par drošumu un drošību** | |
|  | |
| **6.1.1.** | Lūdzu, norādiet personas, kas atbildīga par drošības un drošuma jautājumiem, vārdu, uzvārdu un amatu. | |
| **6.1.1.** |  | |
|  |  | |
|  |  | |
| **6.1.2.** | a) Vai esat savā uzņēmumā veikuši risku un apdraudējumu izvērtēšanu? Jā/Nē b) Vai katrā darbības vietā ir drošības plāns (kur tas nepieciešams)? Jā/Nē Cik bieži šie dokumenti tiek pārskatīti un atjaunināti? | |
| **6.1.2.** |  | |
|  |  | |
| **6.1.3.** | Īsi aprakstiet, kādus drošības riskus (uzņēmumā vai darījumos ar klientiem, piegādātājiem un ārējiem pakalpojumu sniedzējiem) Jūs esat apzinājuši saistībā ar *AEO* drošības kritērijiem? | |
| **6.1.3.** |  | |
|  |  | |
| **6.1.4.** | Kā Jūsu uzņēmumā tiek īstenoti un koordinēti drošības pasākumi, un kurš par tiem ir atbildīgs? | |
| **6.1.4.** |  | |
|  |  | |
| **6.1.5.** | Ja Jūsu uzņēmumam ir vairāki telpu kompleksi, vai drošības pasākumu īstenošana visās šajās vietās ir saskaņota? Jā/Nē | |
| **6.1.5.** |  | |
|  |  | |
| **6.1.6.** | a) Vai Jums ir drošības norādījumi? Kā tie tiek paziņoti Jūsu darbiniekiem un personām, kuras apmeklē Jūsu uzņēmuma telpas?  b) Kā tie ir dokumentēti (rokasgrāmata, darba vadlīnijas, informatīva lapa utt.)? | |
| **6.1.6.** |  | |
|  |  | |
| **6.1.7.** | a) Vai pēdējā gada laikā ir notikuši kādi drošības incidenti? Jā/Nē  Ja, jā, lūdzu, īsi aprakstiet šos incidentus un to, kādus pasākumus īstenojāt, lai novērstu to atkārtošanos? b) Vai Jūs reģistrējat drošības incidentus un īstenotos pasākumus? Jā/Nē | |
| **6.1.7.** |  | |
|  |  | |
| **6.1.8.** | a) Vai kāda cita valsts aģentūra vai iestāde (transporta, civilās aviācijas utt.) Jūs jau ir sertificējusi/izsniegusi atļauju/apliecinājumu saistībā ar drošības jautājumiem? Jā/Nē Ja, jā, lūdzu, iesniedziet sertifikāta/atļaujas/apliecinājuma kopiju un sniedziet papildu informāciju par telpām/vietām, uz kurām attiecīgais sertifikāts/atļauja/apliecinājums attiecas. b) Norādiet visu neatkarīgi akreditēto standartu/licenču/atļauju sarakstu, kurām Jūs atbilstat, un norādiet, kāda kontrole/auditi tiek veikti saistībā ar šiem standartiem.  c) Vai plānojat pieteikties vai esat jau pieteicies kādiem citiem sertifikātiem/atļaujām/apliecinājumiem drošības jomā (piemēram, kā pilnvarots pārstāvis, zināms nosūtītājs utt.)? Jā/Nē  Ja jā, sniedziet papildu informāciju! | |
| **6.1.8.** |  | |
|  |  | |
| **6.1.9.** | Vai attiecībā uz precēm, kuras Jūs importējat/eksportējat ir kādas īpašas drošības un drošuma prasības? | |
| **6.1.9.** |  | |
|  |  | |
| **6.1.10.** | a) Vai Jūs izmantojat apsardzes uzņēmuma pakalpojumus? Ja tā ir, kāda uzņēmuma pakalpojumus izmantojat?  b) Vai šis uzņēmums ir veicis Jūsu uzņēmuma apdraudējumu novērtēšanu? Ja tā ir, īsi aprakstiet, kādus drošības riskus tie ir identificējuši saistībā ar *AEO* drošības kritērijiem. | |
| **6.1.10.** |  | |
|  |  | |
| **6.1.11.** | Vai Jūsu klienti vai apdrošināšanas uzņēmums pieprasa no Jums kādu drošības prasību izpildi? Jā/Nē  Ja, jā, norādiet sīkāk. | |
| **6.1.11.** |  | |
|  |  | |
| **6.2.** | **Ēku drošība** | |
| ***(AEO Vadlīnijas*** [***2. daļa, V iedaļa, 2. apakšiedaļa***](#PART2_SectionV_2_BUILDING_SECURITY)***)*** | |
|  |  | |
| **6.2.1.** | a) Īsi aprakstiet, kā tiek apsargāta Jūsu uzņēmuma telpu ārējā robeža? Kā tiek pārbaudīta atbilstība šīm procedūrām? b) Kas, kā un cik regulāri veic žogu un ēku pārbaudi? Kā šīs pārbaudes un to rezultāti tiek dokumentēti? c) Kā tiek ziņots par drošības incidentiem, un kā tie tiek risināti? | |
| **6.2.1.** |  | |
|  |  | |
| **6.2.2.** | a) Kāda veida piekļuves ir Jūsu uzņēmuma objektiem?  b) Kā tās tiek pārvaldītas?  c) Vai piekļuves punktiem ir ierobežots laiks/diena? | |
| **6.2.2.** |  | |
|  |  | |
| **6.2.3.** | Vai objekti ir pienācīgi apgaismoti (piemēram, nepārtraukts apgaismojums, kustību sensori, krēslas slēdzis)? | |
| **6.2.3.** |  | |
|  |  | |
| **6.2.4.** | Kā Jūsu uzņēmumā notiek atslēgu administrēšana (piemēram, vieta, piekļuve, reģistrēšana žurnālā)? Vai tam ir paredzēti rakstveida dokumenti? Jā/Nē | |
| **6.2.4.** |  | |
|  |  | |
| **6.2.5.** | a) Vai objektos ir atļauta privāto transportlīdzekļu novietošana stāvēšanai? b) Ja, jā, tad kam?  c) Kas sniedz atļauju?  d) Vai transportlīdzekļi tiek pārbaudīti (iebraucot objektā vai, iebraucot automobiļu stāvvietā)?  e) Vai Jums ir rakstveida norādījumi? Jā/Nē | |
| **6.2.5.** |  | |
| **6.3.** | **Piekļuve objektiem** | |
| ***(***[***AEO Vadlīnijas 2. daļa, V iedaļa, 3. apakšiedaļa***](#PART2_SectionV_3_ACCESS_CONTROLS)***)*** | |
|  |  | |
| **6.3.1.** | a) Īsi aprakstiet, kā tiek regulēts piekļuves objektiem (ēkām, ražošanas telpām, noliktavām utt.) process darbiniekiem, apmeklētājiem, citām personām, transportlīdzekļiem un precēm?  b) Kas pārbauda, vai noteiktās procedūras tiek ievērotas? | |
| **6.3.1.** |  | |
|  |  | |
| **6.3.2.** | a) Aprakstiet procedūras, kas jāievēro, ja uzņēmuma teritorijā (ārpus telpām vai ēkās) iekļūst nepiederoša persona/transportlīdzeklis?  b) Kā par šīm procedūrām tiek paziņots personālam (piemēram, rīcības plāns, rokasgrāmata, darba vadlīnijas, apmācība)? | |
| **6.3.2.** |  | |
|  |  | |
| **6.3.3.** | Iesniedziet katras Jūsu uzņēmuma darbības vietas, kura ir iesaistīta muitas darbībās, plānu (piemēram, izvietojuma plānu, projektu), kurā ir identificējamas robežas, piekļuves ceļi un ēku atrašanās vieta, ja tāds ir pieejams. | |
| **6.3.3.** |  | |
|  |  | |
| **6.3.4.** | Ja ir atbilstīgi, sniedziet informāciju par citiem uzņēmumiem, kuri atrodas tajā pašā objektā. | |
| **6.3.4.** |  | |
|  |  | |
|  |  | |
| **6.4.** | **Kravas vienības (konteineri, maināmi konteineri, transporta kastes)** | |
| ***(***[***AEO Vadlīnijas 2. daļa, V iedaļa, 4. apakšiedaļa***](#PART2_SectionV_4_CARGO_SECURITY)***)*** | |
|  |  | |
| **6.4.1.** | Vai uz piekļuvi kravas vienībām attiecas kādi noteikumi/ierobežojumi? Jā/Nē  Ja, jā, kā šie ierobežojumi tiek īstenoti? | |
| **6.4.1.** |  | |
|  |  | |
| **6.4.2.** | Īsi aprakstiet, kādi pasākumi tiek īstenoti, lai novērstu nesankcionētu piekļuvi un manipulācijas ar kravas vienībām (jo īpaši atvērtās uzglabāšanas zonās) (piemēram, pastāvīga uzraudzība, personāla apmācība un personāla informēšana par riskiem, plombas, norādījumi par procedūrām, kas jāīsteno neatļautas iekļuves gadījumā)? | |
| **6.4.2.** |  | |
|  |  | |
| **6.4.3.** | a) Vai Jūs izmantojat plombas, lai novērstu manipulācijas ar precēm? Ja tā ir, tad kādas? Vai šīs plombas atbilst kādiem īpašiem standartiem (piemēram, ISO)?  b) Kā Jūs nodrošināt to, ka ar precēm nenotiek manipulācijas, ja plombas netiek izmantotas? | |
| **6.4.3.** |  | |
|  |  | |
| **6.4.4.** | Kādus kontroles pasākumus Jūs izmantojat, lai pārbaudītu kravas vienības (piemēram, septiņu punktu pārbaudes procesu: priekšējā siena, kreisā puse, labā puse, grīda, pārklājums/jumts, iekšējās/ārējās durvis, ārpuse/šasija)? | |
| **6.4.4.** |  | |
|  |  | |
| **6.4.5.** | Lūdzu, atbildiet uz šādiem jautājumiem:  a) Kas ir kravas vienību īpašnieks/operators?  b) Kas veic apkopi/labo kravas vienības?  c) Vai pastāv regulārās apkopes plāni?  d) Vai ārējie apkopes darbi tiek pārbaudīti? | |
| **6.4.5.** |  | |
|  |  | |
| **6.5.** | **Loģistikas procesi** | |
| ***(***[***AEO Vadlīnijas 2. daļa, V iedaļa, 4. apakšiedaļa***](#PART2_SectionV_4_CARGO_SECURITY)***)*** | |
|  |  | |
| **6.5.1.** | a) Kādus transportlīdzekļus parasti izmanto Jūsu uzņēmums?  b) Vai Jūsu uzņēmums pats nodrošina visu savu transportu, vai izmanto arī ārpakalpojumu sniedzējus (piemēram, kravas ekspeditorus/pārvadātājus)?  c) Kā Jūs konstatējat, vai kravas ekspeditors/pārvadātājs atbilst nepieciešamajiem drošības standartiem (piemēram, izmantojot drošības sertifikātu, deklarācijas vai līgumus)?  d) Vai Jūs īstenojat citus pasākumus attiecībā uz transporta ārpakalpojumiem, lai tiktu ievēroti drošības standarti?  Ja tā ir, lūdzu, norādiet šo pasākumu būtību un apmēru. | |
| **6.5.1.** |  | |
|  |  | |
|  |  | |
| **6.6.** | **Ienākošās preces** | |
| ***(***[***AEO Vadlīnijas 2. daļa, V iedaļa, 4. apakšiedaļa***](#PART2_SectionV_4_CARGO_SECURITY)***)*** | |
|  |  | |
| **6.6.1.** | a) Īsi aprakstiet procedūru, kā tiek nodrošināta ienākošo preču drošība un drošums?  b) Īsi aprakstiet, kā tiek pārbaudīta atbilstība šīm procedūrām? | |
| **6.6.1.** |  | |
|  |  | |
| **6.6.2.** | Vai Jūsu darbinieki ir informēti par drošības nolīgumiem ar piegādātājiem, un par to, kā tiek nodrošināta atbilstība? | |
| **6.6.2.** |  | |
|  |  | |
| **6.6.3.** | a) Īsi aprakstiet, kā tiek veiktas ienākošo preču plombu integritātes pārbaudes? b) Vai ienākošās preces ir plombētas, ja ir atbilstīgi? Jā/Nē c) Vai Jūsu uzņēmums darbojas ar īpašām precēm, kurām jāpiemēro īpaši pasākumi (piemēram, gaisa kravas/gaisa pasts)?  Ja, jā, kādas rutīnas darbības/pasākumi tiek īstenoti? | |
| **6.6.3.** |  | |
|  |  | |
| **6.6.4.** | Vai ienākošās preces tiek marķētas un, ja, jā, tad kā? | |
| **6.6.4.** |  | |
|  |  | |
| **6.6.5.** | Īsi aprakstiet ienākošo preču skaitīšanas un svēršanas procesu. | |
| **6.6.5.** |  | |
|  |  | |
| **6.6.6.** | Īsi aprakstiet, kā, kad un kas veic ienākošo preču pārbaudi atbilstoši pievienotajiem dokumentiem un Jūsu uzskaitē reģistrētajiem datiem? | |
| **6.6.6.** |  | |
|  |  | |
| **6.6.7.** | a) Vai nodaļas, kas atbildīgas par preču iegādi, preču saņemšanu un vispārējo administrēšanu, ir skaidri nošķirtas? Jā/Nē b) Vai starp šīm nodaļām pastāv integrēti kontroles mehānismi? Jā/Nē Ja, jā, kā tie tiek īstenoti? | |
| **6.6.7.** |  | |
|  |  | |
| **6.7.** | **Preču uzglabāšana** | |
| ***(***[***AEO Vadlīnijas 2. daļa, V iedaļa, 4. apakšiedaļa***](#PART2_SectionV_4_CARGO_SECURITY)***)*** | |
|  |  | |
|  |  | |
| **6.7.1.** | Lūdzu, aprakstiet, kurā vietā esat sagatavojuši papildu platības preču uzglabāšanai? | |
| **6.7.1.** |  | |
|  |  | |
| **6.7.2.** | a) Lūdzu, īsi aprakstiet parasto kārtību, kādā tiek piešķirta uzglabāšanas vieta ienākošajām precēm.  b) Vai Jums ir ārpustelpu uzglabāšanas vietas? Jā/Nē Ja, jā, lūdzu, īsi aprakstiet. | |
| **6.7.2.** |  | |
|  |  | |
| **6.7.3.** | Vai esat dokumentējis procedūras saistībā ar inventarizāciju un darbības saistībā ar inventarizācijas laikā atklāto pārkāpumu novēršanu? Jā/Nē Ja, jā, lūdzu, īsi aprakstiet kārtību. | |
| **6.7.3.** |  | |
|  |  | |
| **6.7.4.** | Vai preces ar atšķirīgiem riska līmeņiem tiek uzglabātas atsevišķi? Jā/Nē a) Lūdzu, aprakstiet katras iespējamas atsevišķas uzglabāšanas kritērijus (piemēram, bīstamas preces, preces ar lielu vērtību, ķīmiskas vielas, ieroči, gaisa krava/gaisa pasts)?  b) Lūdzu, aprakstiet, kā Jūs nodrošināt to, ka preces tiek nekavējoties reģistrētas loģistikas uzskaites sistēmā/krājumu reģistros? | |
| **6.7.4.** |  | |
|  |  | |
| **6.7.5.** | a) Īsi aprakstiet, kā preces tiek aizsargātas pret nesankcionētu piekļuvi noliktavu telpām?  b) Īsi aprakstiet, kā tiek pārbaudīta atbilstība šīm procedūrām? | |
| **6.7.5.** |  | |
|  |  | |
| **6.7.6.** | Ja preču uzglabāšanu, kā ārpakalpojumu nodrošina trešā persona, lūdzu, īsi aprakstiet, kā un kur preces tiek uzglabātas, un kādus kontroles pasākumus Jūs izmantojat, lai uzraudzītu preču apstrādi. | |
| **6.7.6.** |  | |
|  |  | |
| **6.8.** | **Preču ražošana** | |
| ***(***[***AEO Vadlīnijas 2. daļa, V iedaļa, 4. apakšiedaļa***](#PART2_SectionV_4_CARGO_SECURITY)***)*** | |
|  |  | |
| **6.8.1.** | a) Īsi aprakstiet, kādas telpas/zonas ir paredzētas preču ražošanai?  b) Ja ražošanu veic ārējs partneris (piemēram, darba apstrāde, tiešā piegāde), īsi aprakstiet, kā tiek nodrošināta preču vienādība (piemēram, līgumiskas vienošanās)? | |
| **6.8.1.** |  | |
|  |  | |
| **6.8.2.** | Vai pastāv kādi drošības pasākumi preču aizsardzībai no nesankcionētas piekļuves ražošanas zonā? Jā/Nē  Ja, jā, īsi aprakstiet, kādi ir šie pasākumi un, vai tie pastāv rakstveidā? Īsi aprakstiet, kā tiek pārbaudīta atbilstība šīm procedūrām? | |
| **6.8.2.** |  | |
|  |  | |
| **6.8.3.** | Īsi aprakstiet produktu iepakošanas procedūras un, vai tās pastāv rakstveidā? | |
| **6.8.3.** |  | |
|  |  | |
| **6.8.4.** | Ja produkta pēdējo iepakošanu, nodrošinot ārpakalpojumu, veic trešā persona, īsi aprakstiet, kā tiek nodrošināta preču integritāte? | |
| **6.8.4.** |  | |
|  |  | |
| **6.9.** | **Preču iekraušana** | |
| ***(***[***AEO Vadlīnijas 2. daļa, V iedaļa, 4. apakšiedaļa***](#PART2_SectionV_4_CARGO_SECURITY)***)*** | |
|  |  | |
| **6.9.1.** | a) Īsi aprakstiet, kā Jūsu uzņēmumā tiek pārvaldīta preču iekraušana (piemēram, pienākumu sadale, preču pārbaudes, transportēšanas līdzekļi, rezultātu reģistrēšana, informācijas nodrošināšana utt.)?  b) Vai ir kādi rakstveida norādījumi par to, kā process jāorganizē? Jā/Nē | |
| **6.9.1.** |  | |
|  |  | |
| **6.9.2.** | a) Vai izejošās preces vai transportlīdzekļi tiek noplombēti? Jā/Nē? Ja, jā, kas to dara, un kāda veida plombas tiek izmantotas?  b) Vai dokumentos, kas pievienoti precēm, tiek minēti kādi plombu numuri? Jā/Nē c) Vai Jūs saglabājat ierakstus par plombām? | |
| **6.9.2.** |  | |
|  |  | |
| **6.9.3.** | Īsi aprakstiet, kā tiek garantētas klientu drošības prasības saistībā ar iekraušanu? | |
| **6.9.3.** |  | |
|  |  | |
| **6.9.4.** | Īsi aprakstiet ieviestos pasākumus, kas nodrošina to, ka iekraujamās preces un pats iekraušanas process nepārtraukti tiek uzraudzīts. | |
| **6.9.4.** |  | |
|  |  | |
| **6.9.5.** | Vai tiek pārbaudīts izejošo preču pilnīgums (piemēram, tās tiek skaitītas, svērtas)? Jā/Nē Ja, jā, tad kā un kas to dara? | |
| **6.9.5.** |  | |
|  |  | |
| **6.9.6.** | Īsi aprakstiet, kā, kad un kas izejošās preces pārbauda, salīdzinot ar pasūtījumiem un iekraušanas sarakstiem, un reģistrē izņemšanu no krājumu reģistriem? | |
| **6.9.6.** |  | |
|  |  | |
| **6.9.7.** | Īsi aprakstiet, kādus kontroles mehānismus Jūs īstenojat, ja konstatējat pārkāpumus saistībā ar preču iekraušanu? | |
| **6.9.7.** |  | |
|  |  | |
| **6.10.** | **Drošības prasības darījumdarbības partneriem** | |
| ***(***[***AEO Vadlīnijas 2. daļa, V iedaļa, 5. apakšiedaļa***](#PART2_SectionV_5_BUSINESS_PARTNER_SECURI)***)*** | |
|  |  | |
| **6.10.1.** | Īsi aprakstiet, kā Jūsu uzņēmums pārbauda tirdzniecības partneru identitāti, lai piegādes ķēde būtu droša (informācijas meklēšana pirms pasūtījumu pieņemšanas vai pasūtījumu veikšanas). | |
| **6.10.1.** |  | |
|  |  | |
| **6.10.2.** | a) Kādus pasākumus Jūs esat īstenojis, lai pārliecinātos, ka darījumdarbības partneri no savas puses nodrošina starptautiskās piegādes ķēdes drošumu (piemēram, drošības deklarācijas, līguma prasības, tirdzniecības partneri, kuriem pašiem ir *AEO* statuss)?  b) Īsi aprakstiet, kā tiek pārbaudīta atbilstība šīm procedūrām? | |
| **6.10.2.** |  | |
|  |  | |
|  |  | |
| **6.10.3.** | Vai pēdējā gada laikā esat konstatējis tādu vienošanos pārkāpumus, kuras Jums drošības jomā ir noslēgtas ar partneriem? Jā/Nē  Ja, jā, kādus pasākumus Jūs veicāt? | |
| **6.10.3.** |  | |
|  |  | |
| **6.11.** | **Personāla drošība** | |
| ***(***[***AEO Vadlīnijas 2. daļa, V iedaļa, 6. apakšiedaļa***](#PART2_SectioV_6_PERSONNEL_SECURITY)***)*** | |
|  |  | |
| **6.11.1.** | a) Īsi aprakstiet, kā Jūsu nodarbinātības politikā ir izpildītas drošības un drošuma prasības? Kas par to ir atbildīgs?  b) Vai drošības procedūras tiek reģistrētas rakstveidā? Jā/Nē  c) Īsi aprakstiet, kā tiek pārbaudīta atbilstība šīm procedūrām? | |
| **6.11.1.** |  | |
|  |  | |
| **6.11.2.** | Cik lielā mērā turpmāk minētās darbinieku grupas tiek pakļautas drošības pārbaudēm (piemēram, policijas pārbaudes, lai pārliecinātos, vai darbiniekam nav sodāmības): a) jauni darbinieki, kuri strādās no drošības viedokļa jutīgās jomās; b) esošie darbinieki, kuri tiek pārcelti darbā no drošības viedokļa jutīgās jomās.  Kā tiek nodrošināts tas, lai darbiniekiem pēc aiziešanas no darba vairs nebūtu ne fiziskas, ne elektroniskas piekļuves uzņēmuma objektiem vai datiem? | |
| **6.11.2.** |  | |
|  |  | |
| **6.11.3.** | Vai darbiniekiem tiek nodrošinātas ar drošību un drošumu saistītas apmācības? Jā/Nē Ja, jā: a) Cik bieži notiek drošības un drošuma apmācības?  b) Vai notiek ikgadējas zināšanu atkārtošanas mācības? Jā/Nē c) Vai šīs mācības ir iekšējas, vai tās nodrošina ārpakalpojumu sniedzējs?  d) Vai šīs mācības tiek dokumentētas rakstveidā? Jā/Nē | |
| **6.11.3.** |  | |
|  |  | |
| **6.11.4.** | Lūdzu, atbildiet uz šādiem jautājumiem:  a) Norādiet jomas, kurās tiek nodarbināti pagaidu darbinieki?  b) Vai regulāri tiek pārbaudīta šo darbinieku atbilstība drošības standartiem?  Ja, jā, tad kā un kas to dara?  Vai arī šiem darbiniekiem ir drošības norādījumi? | |
| **6.11.4.** |  | |
|  |  | |
| **6.12.** | **Ārpakalpojumi** | |
| ***(***[***AEO Vadlīnijas 2. daļa V iedaļa, 7. apakšiedaļa***](#PART2_SectionV_7_EXTERNAL_SERVICE_PROVID)***;*** [***AEO Vadlīniju 2. pielikums, 4.12. punkts***](#ANNEX2_4_12)***)*** | |
|  |  | |
| **6.12.1.** | Vai Jūs izmantojat kādus "ārpakalpojumus" saskaņā ar līgumu, piemēram, pārvadājumu, apsardzes, uzkopšanas, piegāžu, apkopes u. c. pakalpojumus? Jā/Nē Ja, jā: a) Īsi aprakstiet, kādus pakalpojumus tie nodrošina un cik lielā apjomā (attiecībā uz tiem, kuri nav aprakstīti iepriekšējās iedaļās).  b) Vai ar ārpakalpojumu sniedzējiem ir noslēgti rakstveida līgumi, kurās ir iekļautas drošības prasības? Jā/Nē  c) Īsi aprakstiet, kā tiek pārbaudīta atbilstība šajos līgumos iekļautajām procedūrām? | |
| **6.12.1.** |  | |
|  |  | |

**1. pielikums**

**Piekrišana *AEO* informācijas publicēšanai *TAXUD* tīmekļa vietnē**

|  |  |
| --- | --- |
|  | Ar šo es sniedzu savu piekrišanu informācijas, kas iekļauta *AEO* atļaujā, publicēšanai atzīto uzņēmēju sarakstā.   Paraksts…………………………………… Parakstītāja amats ……………………… (Aizpildītā anketa jāparaksta atbilstīgi direktoram/uzņēmuma pārvaldības partnerim/vienīgajam īpašniekam, bet šajā gadījumā ir ieteicams, lai piekrišanu sniegtu persona ar paraksta tiesībām) Datums:…………………………………………. |
| **Piekrišana informācijas, kas iekļauta *AEO* atļaujā, apmaiņai, lai nodrošinātu starptautisko vienošanās ar trešām valstīm par atzītā uzņēmēja statusa savstarpēju atzīšanu un ar drošību saistīto pasākumu īstenošanu** | |
|  | Ar šo es sniedzu savu piekrišanu informācijas, kas iekļauta *AEO* atļaujā, apmaiņai, lai nodrošinātu starptautisko vienošanās ar trešām valstīm par atzītā uzņēmēja statusa savstarpēju atzīšanu un ar drošību saistīto pasākumu īstenošanu:   Paraksts…………………………………… Parakstītāja amats ……………………… (Aizpildītā anketa jāparaksta atbilstīgi direktoram/uzņēmuma pārvaldības partnerim/vienīgajam īpašniekam, bet šajā gadījumā ir ieteicams, lai piekrišanu sniegtu persona ar paraksta tiesībām) Datums:…………………………………………. |
|  |  |
|  | Ja Jūs sniedzāt savu piekrišanu savstarpējai atzīšanai, lūdzu, norādiet arī šādu informāciju:  Transliterēts nosaukums:………………………………..  Transliterēts ielas nosaukums un numurs:………………….  Transliterēts pasta indekss un pilsēta:………………….  Jāizmanto vienīgi latīņu alfabēta burti, kā noteikts **http://www.unicode.org/charts/PDF/U0000.pdf** |